“O‘zbektelekom” 1-fevraldan telefoniya narxlarini oshiradi

Shahar va xalqaro telefoniya tariflari fevral boshidan oshadi, deya xabar bermoqda “O‘zbektelekom” AK. Chet elga qo‘ng‘iroqlar 70 foizga qimmatlashadi.

Shahar telefoniyasi narxi o‘rtacha 30 foizga, xalqaro telefon qo‘ng‘iroqlari va xalqaro sun’iy yo‘ldosh aloqasi tarmog‘i tariflari esa 70 foizga ko‘tariladi.
Narx oshganidan so‘ng “O‘zbektelekom” AK tariflari 0,10 dan 0,13 dollargacha qiymatda bo‘ladi. Shu tariqa, O‘zbekistondagi narxlar oshganidan keyin ham qo‘shni davlatlarga solishtirganda past darajada qoladi.